KOMISIJOS SPRENDIMAS
2005 m. gruodžio 23 d.
iš dalies keičiantis Sprendimą 2003/526/EB dėl klasikinio kiaulių maro kontrolės priemonių Vokietijoje ir Slovakijoje
(pranešta dokumentu Nr. C(2005) 5631)
(Tekstas svarbus EEE)
(2005/946/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (1), ypač į jos 10 straipsnio 4 dalį,
kadangi:
(1)
Atsižvelgiant į klasikinio kiaulių maro protrūkį tam tikrose valstybėse narėse buvo priimtas 2003 m. liepos 18 d. Komisijos sprendimas 2003/526/EB dėl apsaugos priemonių prieš klasikinį kiaulių marą tam tikrose valstybėse narėse (2). Šiame sprendime nustatomos tam tikros papildomos klasikinio kiaulių maro kontrolės priemonės.
(2)
Vokietija pranešė Komisijai apie šios laukinių kiaulių ligos plitimo permainas Šiaurės Reino-Vestfalijoje. Remiantis turima epidemiologine informacija Vokietijos teritorijos dalys, kuriose taikomos ligos kontrolės priemonės, turėtų būti iš dalies pakeistos, siekiant įtraukti tam tikras Šiaurės Reino-Vestfalijos ir Reino krašto-Pfalco teritorijos dalis.
(3)
Ligos situacija Slovakijoje akivaizdžiai pagerėjo Trnava (įskaitant Trnava, Piešťany ir Hlohovec rajonus) ir Banska Bistrica (įskaitant Banska Bistrica ir Brezno rajonus) veterinarijos ir maisto tarnyboms priklausančiose teritorijose. Todėl Sprendime 2003/526/EB pateiktos priemonės tose teritorijos dalyse nebeturėtų būti taikomos.
(4)
Todėl Sprendimas 2003/526/EB turėtų būti atitinkamai iš dalies pakeistas.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2003/526/EB priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2005 m. gruodžio 23 d.